钦定古今图书集成/明伦汇编/氏族典/第215卷 > 何瑭
## 钦定古今图书集成/明伦汇编/氏族典/第215卷 > 何瑭

按《明外史何瑭传》：“瑭字粹夫，武陟人。弘治十五年成
进士，选庶吉士。刘瑾窃政，一日赠翰林，川扇有入而
拜见者，瑭时官修撰，独长揖，瑾怒。瑭知必不为瑾所
容，乃累疏致仕。后瑾诛，复官，以经筵触忌讳，谪开州
同知。修黄陵冈堤成，晋东昌府同知，乞归。嘉靖初，起
山西提学副使，以父忧不起。服阕，起提学浙江。敦本”
尚实，士气丕变。未几，晋南京太常少卿，历工、户、礼三
部侍郎，晋南京右都御史。未几致仕，里居十馀年，教
子姓以孝弟忠信，一介必严。两执亲丧皆哀毁。后谥
《文定》。